Grand Theft Auto: San Andreas

Siužetas

Prieš penkerius metus Karlas Džonsonas (Carl Johnson), pravarde CJ, pabėgo nuo gyvenimo naštų Los Santos mieste, San Andrese. Miesto, kuriame karaliauja nusikaltėlių gaujos, narkotikai ir korupcija. Kur įžymybės ir milijonieriai daro viską, norėdami išvengti narkotikų prekiautojų ir nusikaltėlių.
Dabar ankstyvasis dešimtas dešimtmetis (1992 m.). Karlas grįžta namo. Jo motina neseniai nužudyta, šeima kritusi, o vaikystės draugai susiskaldę ir nevieningi.

Jam grįžtant namo, keli korumpuoti policininkai neteisėtai apkaltina Karlą žmogžudyste. CJ pradeda kelionę apkeliaudamas visą San Andreso valstiją tam, kad išsaugotų savo šeimą ir valdytų Los Santo miesto gatves.

Vietovės

San Andresas paremtas Kalifornijos ir Nevados valstijomis, sudarytais iš trijų pagrindinių miestų: Los Santos ir Badlands atitinka Los Andželą ir Kalifornijos Badlands, San Fierro atitinka San Franciską; Las Venturas ir jį supančios dykumos – Las Vegasą ir Nevados dykumą. Žaidėjas gali įkopti į Čiliadą (Mount Chilliad, atitinkantį Diablo kalną), 800 m aukščio kalną, nuo kurio viršukalnės atsiveria didingas žaidimo vaizdas, ir aplankyti 12 kaimiškų miestelių ir kaimų, esančių trijuose kraštuose: Raudonojoje (Red County), Flinto (Flint County) ir Kaulų (Bone County) apygardose. Kitos paminėtinos vietos: didelė užtvanka (atitinkanti Hooverio užtvanką), slapta karinė bazė (59 bazė). San Andreso plotas yra maždaug 44 km² – keturiskart didesnis nei GTA: Vice City.

Los Santos

Los Santos yra tikslus Los Andželo miesto prototipas. Tai didžiausias San Andreas valstijos miestas. Los Santos miestas įsikūręs pietinėje San Andreas dalyje. Tai miestas pilnas įvairių žmonių ir kontrastiškai skirtingų rajonų. Rytinis Ganton, Rytų Los Santos ir šiaurrytinis Las Colinas rajonai yra pilni gaujų. Tačiau patys skurdžiausi rajonai yra Willowfield ir El Corona, abudu esantys pietryčiuose ir pagrinde yra Idlewood, esantis rytuose. Tuo tarpu turtingiausieji rajonai yra Mulholland, Vinewood ir Rodeo žiba prabanga ir aukštų pastatų gausybe.

San Fierro

San Fierro yra tikslus San Fransisko miesto prototipas. San Fierro miestas įsikūręs vakarinėje San Andreas dalyje. Tai miestas pilnas staigių gatvių šlaitų. Į pietus nuo miesto stovi didžiausias žaidime Chiliad kalnas ir mažas Angel Pine miestelis, esantis Whetstone apygardoje, šiaurėje yra mažas Bayside miestelis, šiaurės rytuose yra Tierra Robada ir rytuose yra Redo apygarda. Šiame mieste yra vairavimo mokykla, automobilių parduotuvės ir stadionas, kuriame vyksta Kraujo ringo (Bloodring Bowl) lenktynės.

Las Venturas

Las Venturas yra tikslus Las Vegaso miesto prototipas. Las Venturas miestas įsikūręs šiaurinėje San Andreas dalyje. Tai miestas pilnas kazino ir įtakingų mafijų. Į vakarus nuo miesto yra dykuma Bone County, į pietus nuo miesto, per upę yra miško regionas Red County. Las Venturas mieste yra didelis aerouostas, nemažas kiekis parduotuvių ir kazino. Šis miestas antras pagal dydį San Andreas valstijoje. Ten viskas brangiau: auto-tiuningas, ginklai, maistas.

Gaujos

Žaidime yra 9 gaujos. Kaip ir žaidimo vietos, taip ir gaujos turi tikrų tais metais egzistavusių gangsterių gaujų atitikmenis.

Grove Street Families

Grove Street Families (GSF) yra viena iš seniausių afroamerikiečių gatvės gaujų Los Santos mieste. Šiai gaujai priklauso pagrindinis veikėjas CJ. Jie yra mirtini Ballas priešai. Grove Street taip pat konkuruoja su dvejomis meksikiečių gaujomis – Los Santos Vagos ir Varrios Los Aztecas. Vėliau Varrios Los Aztecas susidraugauja su Grove Street.
Grove Street įsikūrusi Ganton bei East Los Santos rajonuose. Jie labai lengvai atpažįstami, nes nešioja žalią aprangą. Žalia spalva, taip pat yra GSF spalva.
Grove Street valdoma Donovan Winfield bei Treshawn Garrishan. Taip pat ši gauja turi dvi atšakas – Seville Boulevard Families bei Temple Drive Families. Geriausiai žinoma Grove Street atšaka yra Vine „G“ Street.

Ballas

Paplitę Los Santos mieste. Taip pat turi atšakas: Rollin' Heights ir Front Yard Ballas kariauja su Grove Street Families, Kilo Tray kariauja su Seville Boulevard Families, o Temple Drive Ballas kariauja savaime aišku su Temple Drive Families. Rengiasi violetinės spalvos drabužiais, kas reiškia „Pagarba“. Tai pavojinga gauja, didžiausi priešai su Grove Street šeimomis, nužudę CJ motiną ir jaunesnįjį brolį. Sena gauja – gatvėse nuo pat septinto dešimtmečio. Platina narkotikus, užsiiminėja prostitucija, vandalizmu.

Los Santos Vagos

Paplitusi East Los Santos, Los Flores ir Las Colinas rajonų ispanų gauja. Skiriamasis ženklas – geltoni raiščiai ant galvų. Tai mirtini Vario Los Aztecas priešai. Užsiiminėja narkotikų prekyba. Žinomi nariai – Didysis Tėtušis (Big Poppa), Fredis (Freddy). Jie yra draugai su didžiausiais Grove Street Families priešais – Ballas, taigi priešai ir su GSF.

Vario Los Aztecas

Paplitę Little Mexico rajone ispanų gauja. Skiriamasis ženklas – žalsvai melsvos spalvos raiščiai. Tai labai agresyvi gauja, mirtini Los Santos Vagos priešai. Užsiiminėja smurtu gatvėse, gatvių lenktynėmis, bet nenaudoja narkotikų. Žinomi nariai: Cesar Vialpando, Sunnis (Sunny), Galas (Gal) ir Hazeris (Hazer). Žaidimo gale susidraugauja su GSF, kad iveiktų bendrus priešus- Ballas, Vagos ir Rusų mafiją bei San Fierro Rifa.

San Fierro Rifa

Ši ispanų gauja kontroliuoja nedidelius plotus San Fierro mieste, Garcia rajone. Užsiiminėja narkotikų platinimu. Daugelis naujų žaidėjų juos painioja su Varrio Los Aztecas, dėl žydros spalvos, jie yra priešai, Rifa yra bailesni, užsiima narkotikais ir yra kitame mieste. Rifa yra draugai su Ballas ir Vagos bei rusais. T-Bone Mendezas yra gaujos vadas.

Triada (Triads)

Paplitę San Fierro mieste. Triadų yra dvi rūšys: vadovaujamų Ran Fa Li ir vadovaujamų Wu Zi Mu. Valdo „Four Dragons“ (Keturių drakonų) kazino. Jų vadovas Wu Zi Mu yra ne kartą pagelbėjęs CJ. Jie yra galinga gauja, nes gatvėmis vaikšto ne tik su pistoletais ar SMG, bet ir su AK47. Apsirengę juodais švarkais, daugmaž kaip Leonų mafija per GTA III ir GTA LCS.

Da Nang Boys

Lietuviškai – Da Nang berniukai. Tai vietnamiečių gaujos, paplitusios dokų rajoną San fierro mieste, Easter Basin rajone. Kariauja su trijadomis. Nepaprastai žiaurūs, labai domisi apsauga.

Italų mafija

Paplitę Las Venturas mieste, kur esti begalė kazino. Yra trys šeimos: Forelli šeima, Sindacco šeima, vadovaujama Johnny Sindacco (miršta misijoje „The Meat Business“) ir Leone šeima, vadovaujama Don Salvatore Leone ir jo sūnaus Joey Leone.

Rusų mafija

Didelio vaidmens neužima, padeda Ballas ir Vagos bei Rifa kovoti su Triads, Varrios ir GSF. Vienoje misijoje jie atveža automobilių ir užsiima bizniu su Ballas, ten yra rusų mechanikai ir bosas, kurį CJ nužudo. Dar jie būna apsirengę kaip mafijozai paskutinėje misijoje ir CJ juos žudo, kaip ir kitus jo priešus. Jų didelis antplūdis į Ameriką prasidėjo po SSRS griuvimo.

San Andreas Multiplayer

San Andreas Multiplayer (SA-MP) yra GTA: San Andreas modifikacija, leidžiantis žaisti internete (arba LAN tinklu) su daugiau kaip 900 žaidėjų. Norint žaisti SA-MP būtinas originalus GTA: San Andreas žaidimas.
SA-MP žaidime galima daryti beveik viską, ką galima daryti GTA: San Andreas. Taip pat galima kurti savo serverius, bei pritraukti į juos žaidėjų. Taip pat yra daug žaidimo režimų: Free Roam, tikras gyvenimas, lenktynės ir t. t.

Grafinės modifikacijos

Žaidimui taip pat sukurta begalės modifikacijų, kurios skirtos pagerinti žaidimo išvaizdai ir grafiniams nustatymams.

Mobiliosios versijos skirtumai

Mobiliojoje žaidimo versijoje buvo atnaujintos visų ginklų ikonos (padidintas detalumas), iš pagrindų pakeistas žemėlapis ir vadinamasis Minimap (atsirado pagrindinių įstaigų (Ginklų parduotuvės (Ammu – Nation), automobilių serviso Pay’n’Spray, automobilių tiuningavimo garažo (Mod Garage), kirpyklos (Barbers), drabužių parduotuvių (Clothes Shop), namų (Safehouse) bei daugelio kitų) ikonos, kai kurios iš jų buvo pakeistos naujomis (pvz., Pay’n’Spray automobilių serviso).
Taip pat buvo atnaujinti automobilių žibintai (pasikeitė jų ryškumas), perdarytos pagrindinių veikėjų kūno dalys (pvz., pirštai (buvo atskirti, todėl veikėjų delnai atrodė daug tikroviškiau)), buvo pagerintos kai kurių veikėjų drabužių detalės (pvz.; OG LOC galvos apdangale atsirado ornamentas), taip pat buvo patobulinta šešėlių grafika, jų judėjimas, žemėlapio ikona perkelta iš apačios kairėje į viršų, taip pat atsirado galimybė peržiūrėti žaidėjo statistikos duomenis trumpai palaikius ant ginklo ikonos. Taip pat buvo pridėta funkcija, jog judinant kamerą, Karlo galva sukasi ta kryptimi, kuria yra pasukta kamera.